
Na podlagi 15. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D in 47/15) ministrica za izobraževanje, znanost in šport izdaja

O D R E D B O
o sprejemu izobraževalnega programa za odrasle Opismenjevanje v slovenščini za odrasle govorce drugih jezikov (z dodatkom za mladoletnike – prosilce za mednarodno zaščito)

1. člen

Na podlagi sklepa Strokovnega sveta Republike Slovenije za izobraževanje odraslih, sprejetega na 86. seji, dne 16. 6. 2016, ministrica, pristojna za izobraževanje, sprejme izobraževalni program za odrasle Opismenjevanje v slovenščini za odrasle govorce drugih jezikov (z dodatkom za mladoletnike – prosilce za mednarodno zaščito) (skrajšano: program Opismenjevanje).

2. člen 

(1) Izobraževalni program iz 1. člena Ministrstvo za izobraževanje, znanost in šport objavi na svoji spletni strani.

(2) Izobraževalni program iz prejšnjega odstavka je javnoveljaven.

3. člen

Ta odredba začne veljati naslednji dan po objavi v Uradnem listu Republike Slovenije.

Št. 0070-51/2016
Ljubljana, dne 7. julija 2016
EVA 2016-3330-0038
dr. Maja Makovec Brenčič
ministrica za izobraževanje, znanost in šport

